钦定古今图书集成/理学汇编/文学典/第091卷 > 苏伯衡
## 钦定古今图书集成/理学汇编/文学典/第091卷 > 苏伯衡

按《明外史》本传：“伯衡，字平仲，金华人，宋门下侍郎辙
之裔也。父友龙，受业许谦之门，官萧山令、行省都事，
并有树立。明师下浙东，坐长子仕闽，谪徙滁州。李善
长奏官之，力辞归。伯衡警敏绝伦，博洽群籍，为古文
有声。元末，贡于乡，太祖置礼贤馆，伯衡与焉。岁丙午，
用为国子学录，迁学正。被荐。召见，擢翰林编修。力辞”，
老聩不就，乞省觐归。洪武十年，学士宋濂致仕。太祖
问谁可代者。濂对曰：“伯衡，臣乡人。学博行修，文词蔚
赡有法。”太祖即征之，入见，复以疾辞，赐衣钞而还。二
十一年，聘主会试。事竣，复辞还。寻为处州教授。坐表
笺误，下吏死。二子恬、怡救父，并被刑